CELEX: 62013CA0568
Language: sl
Date: 2014-12-18 00:00:00
Title: Zadeva C-568/13: Sodba Sodišča (peti senat) z dne 18. decembra 2014 (predlog za sprejetje predhodne odločbe Consiglio di Stato – Italija) – Azienda Ospedaliero-Universitaria di Careggi-Firenze/Data Medical Service srl (Predhodno odločanje — Javna naročila storitev — Direktiva 92/50/EGS — Člena 1(c) in 37 — Direktiva 2004/18/ES — Člena 1(8), prvi odstavek, in 55 — Pojma „ponudnik storitve“ in „gospodarski subjekt“  — Javna univerzitetna bolnišnica — Ustanova s pravno osebnostjo ter podjetniško in organizacijsko neodvisnostjo — Pretežno nepridobitna dejavnost — Institucionalni namen nudenja zdravstvenih storitev — Možnost ponujati enake storitve na trgu — Dovolitev sodelovanja pri postopku oddaje javnega naročila)

23.2.2015   
            
            
               SL
            
            
               Uradni list Evropske unije
            
            
               C 65/14
            
         Sodba Sodišča (peti senat) z dne 18. decembra 2014 (predlog za sprejetje predhodne odločbe Consiglio di Stato – Italija) – Azienda Ospedaliero-Universitaria di Careggi-Firenze/Data Medical Service srl
   (Zadeva C-568/13) (1)
   
   ((Predhodno odločanje - Javna naročila storitev - Direktiva 92/50/EGS - Člena 1(c) in 37 - Direktiva 2004/18/ES - Člena 1(8), prvi odstavek, in 55 - Pojma „ponudnik storitve“ in „gospodarski subjekt“ - Javna univerzitetna bolnišnica - Ustanova s pravno osebnostjo ter podjetniško in organizacijsko neodvisnostjo - Pretežno nepridobitna dejavnost - Institucionalni namen nudenja zdravstvenih storitev - Možnost ponujati enake storitve na trgu - Dovolitev sodelovanja pri postopku oddaje javnega naročila))
   (2015/C 065/19)
   Jezik postopka: italijanščina
   
      Predložitveno sodišče
   
   Consiglio di Stato
   
      Stranki v postopku v glavni stvari
   
   
      Tožeča stranka: Azienda Ospedaliero-Universitaria di Careggi-Firenze
   
      Tožena stranka: Data Medical Service srl
   
      Izrek
   
   
               1.
            
            
               Člen 1(c) Direktive Sveta 92/50/EGS z dne 18. junija 1992 o usklajevanju postopkov za oddajo javnih naročil storitev nasprotuje nacionalni zakonodaji, ki izključuje sodelovanje javne bolnišnice, kot je ta iz postopka v glavni stvari, pri postopkih za oddajo javnih naročil zato, ker je ta bolnišnica javni gospodarski subjekt, kadar je tej ustanovi v skladu z njenimi institucionalnimi in statutarnimi cilji dovoljeno delovati na trgu in v delu, v katerem ji je to dovoljeno.
            
         
               2.
            
            
               Določbe Direktive 92/50, zlasti splošna načela svobodne konkurence, prepovedi diskriminacije in sorazmernosti, na katerih temelji ta direktiva, je treba razlagati tako, da ne nasprotujejo nacionalni zakonodaji, ki omogoča javni bolnišnici, kot je ta iz postopka v glavni stvari in ki sodeluje pri javnem razpisu, da, ker je financirana iz javnih sredstev, predloži ponudbo, s katero ne more tekmovati noben konkurent. Vendar pa naročnik pri preučitvi neobičajne nizkosti ponudbe na podlagi člena 37 te direktive lahko v okviru možnosti zavrnitve te ponudbe upošteva javno financiranje take ustanove.
            
         
      (1)  UL C 52, 22.2.2014.